|  |
| --- |
| फोक्सोको क्यान्सर स्क्रिनिङ निर्णय उपकरण पुस्तिका |

## विषयसूची

[यो उपकरणको उद्देश्य के हो? 2](#_Toc202774313)

[फोक्सोको क्यान्सर भनेको के हो? 2](#_Toc202774314)

[फोक्सोको क्यान्सर स्क्रिनिङ भनेको के हो? 2](#_Toc202774315)

[के म योग्य छु? 3](#_Toc202774316)

[फोक्सोको क्यान्सर स्क्रिनिङले मलाई कसरी मद्दत गर्न सक्छ? 4](#_Toc202774317)

[फोक्सोको क्यान्सर स्क्रिनिङको बारेमा मलाई अरू के के थाहा हुनु आवश्यक छ? 4](#_Toc202774321)

[फोक्सोको क्यान्सर स्क्रिनिङमा के के संलग्न हुन्छ? 5](#_Toc202774329)

[मैले स्क्यान गरे पछि के हुन्छ? 6](#_Toc202774336)

[मेरो परिणामको अर्थ के हो र अबको कदम के हुन्छ? 7](#_Toc202774337)

[निर्णय गर्ने उपकरण 8](#_Toc202774345)

## यो उपकरणको उद्देश्य के हो?

यो उपकरणले तपाईंलाई फोक्सोको क्यान्सर स्क्रिनिङ गर्ने कि नगर्ने भनेर निर्णय लिन मद्दत गर्न सक्छ। धेरै मानिसहरूले यसका फाइदाहरू देख्छन् र क्यान्सर स्क्रिनिङ गर्नु राम्रो कुरा हो भन्ने सोच्छन्। स्क्रिनिङले तपाईंलाई मद्दत गर्न सक्ने तरिकाहरू छन्, र स्क्रिनिङ गराउने निर्णय लिनु अघि तपाईंले जान्नुपर्ने कुराहरू पनि छन्।

तपाईंले स्क्रिनिङ गराउने वा नगराउने भन्ने बारेमा सूचित रोजाइ लिन मद्दत गर्ने जानकारी प्रदान गर्न यो पुस्तिका डिजाइन गरिएको हो। यो तपाईंको रोजाइ हो - स्क्रिनिङ गराउने वा नगराउने भन्ने बारेमा कुनै सही वा गलत उत्तर हुँदैनन्।

## फोक्सोको क्यान्सर भनेको के हो?

फोक्सोको क्यान्सर फोक्सोबाट सुरु हुने क्यान्सर हो। असामान्य कोशिकाहरूको समूह अनियन्त्रण तरिकाले बढ्छन् र शरीरका अन्य भागहरूमा पनि फैलिन सक्छन्।

## फोक्सोको क्यान्सर स्क्रिनिङ भनेको के हो?

फोक्सोको क्यान्सर स्क्रिनिङमा लक्षणहरू (जस्तै तपाईंलाई बिना कारण लगातार खोकी लागेको छैन वा खोक्दा रगत देखिएको छैन) नदेखिएका व्यक्तिहरूमा क्यान्सरको प्रारम्भिक संकेतहरू पत्ता लगाउनका लागि कम-डोजको कम्प्युटेड टोमोग्राफी (कम-डोज CT) स्क्यानको प्रयोग गरिन्छ।

फोक्सोको क्यान्सरको प्रारम्भिक पहिचानले उपचारका विकल्पहरू दिन्छ र तपाईंलाई निको पार्न राम्रो मौका दिन्छ।

मेडिकेयर भएकाहरूका लागि फोक्सोको क्यान्सर स्क्रिनिङको लागि कम-डोजको सी.टी. स्क्यान नि:शुल्क छ।

## के म योग्य छु?

यदि तपाईंले तलका सबै मापदण्डहरू पूरा गर्नुहुन्छ भने तपाईं यो कार्यक्रमको लागि योग्य हुनुहुन्छ:

|  |
| --- |
| वृद्धवृद्धाहरूको चित्र**५० देखि ७० वर्ष उमेरको हुनुहुन्छ**रफोक्सोको चित्र**फोक्सोको क्यान्सर हुने कुनै पनि लक्षण वा संकेतहरू छैनन्** (उदाहरणका लागि, बिनाकारण लगातार खोकी लाग्ने, खोक्दा रगत देखिने, बिना कारण सास फेर्न गाह्रो हुने)।रचुरोटको बट्टाको चित्र**सुर्तीजन्य पदार्थ सेवन** गर्ने वा चुरोट सेवन गरेको इतिहास भएको (१० वर्ष भित्र छोडेको)रपात्रोको चित्र**कम्तिमा ३० प्याक-वर्ष (pack-years) को सुर्तीजन्य चुरोट सेवनको इतिहास** छ (उदाहरणका लागि, ३० वर्षदेखि प्रति दिन एक प्याक, वा १५ वर्षदेखि प्रति दिन २ प्याक) |

**तपाईं योग्य हुनुहुन्छ कि हुनुहुन्न भनेर जान्न आफ्नो स्वास्थ्य सेवा प्रदायकसँग कुरा गर्नुहोस्।**

## फोक्सोको क्यान्सर स्क्रिनिङले मलाई कसरी मद्दत गर्न सक्छ?

फोक्सोको क्यान्सर स्क्रिनिङका फाइदाहरू निम्न छन्:

### फोक्सोको क्यान्सर प्रारम्भमा नै पत्ता लगाउन

क्यान्सर प्रारम्भमा नै पत्ता लागेमा उपचारका धेरै विकल्पहरू हुन्छन् र निको हुने सम्भावना पनि बढी हुन्छ।

### मनको शान्ति

स्क्रिनिङले फोक्सोको क्यान्सरका साथै अन्य फोक्सोका रोगहरू पनि भएनभएको ठम्याउन मद्दत गर्छ। कम-डोजको सी.टी. स्क्यानले तपाईंको फोक्सोको स्वास्थ्य बारे आश्वस्त प्रदान गर्न सक्छ।

### धूम्रपानको इतिहासबारे छलफल गर्न र छोड्न चाहेमा सहयोग प्राप्त हुने अवसर दिन्छ।

स्क्रिनिङ गराउनको लागि तपाईंले धूम्रपान छोड्नु पर्दैन, तर छोड्दा फोक्सोको क्यान्सर र अन्य फोक्सोका रोगहरू रोक्न मद्दत गर्छ, जसले गर्दा दीर्घायु र स्वस्थ जीवन बिताउन सकिन्छ।

## फोक्सोको क्यान्सर स्क्रिनिङको बारेमा मलाई अरू के के थाहा हुनु आवश्यक छ?

फोक्सोको क्यान्सर स्क्रिनिङमा सहभागी हुँदा चिन्तित हुनु सामान्य हो। स्क्रिनिङ गर्ने मध्ये लगभग २२ देखि ५१% मानिसहरूको पहिलो स्क्यानमा गाँठागुठीहरू देखिन्छन्। यी मध्ये ९५% भन्दा बढी गाँठागुठीहरू फोक्सोको क्यान्सर हुँदैनन्। तैपनि, स्क्यान गराउनु, नतिजा पर्खनु वा थप स्क्यान वा परीक्षण गर्नु तनावपूर्ण हुन सक्छ। उपलब्ध सहयोगको बारेमा जान्नको लागि आफ्नो स्वास्थ्य सेवा प्रदायकसँग कुरा गर्नुहोस्।

### गलत चिकित्सा परिणाम

फोक्सोको क्यान्सर स्क्रिनिङ गर्दा गलत चिकित्सा परिणाम आउन सक्छ (अर्थात् स्क्यानको परिणामले तपाईंलाई फोक्सोको क्यान्सर हुन सक्छ भन्ने सुझाव दिन्छ, तर फलो-अप पुन: परीक्षणहरूले तपाईंलाई नभएको देखाउँछ)। कुनै पनि स्क्रिनिङ वा मेडिकल परीक्षणमा गलत चिकित्सा परिणाम आउन सक्छ।

### अतिरञ्जित निदान

 केही क्यान्सरहरू अति ढिलो बढ्छन् र यसले तपाईंको जीवनकालमा समस्याहरू नल्याउन सक्छन्। यसलाई 'अतिरञ्जित निदान' भनिन्छ र फोक्सोको क्यान्सर स्क्रिनिङको क्रममा फेला परेका ३० मध्ये १ क्यान्सरमा यो हुन्छ। कुनै पनि स्क्रिनिङ वा मेडिकल परीक्षणमा अतिरञ्जित निदान हुन सक्छ।

### विकिरणको सम्पर्कमा आउनु

कम-डोजको सी.टी. स्क्यानले उच्च-गुणस्तरको तस्बिरहरू लिन सम्भव भएसम्म न्यूनतम मात्रामा विकिरण प्रयोग गर्छ। यो नियमित जीवनमा प्राकृतिक रूपमा एक वर्षसम्म विकिरणको सम्पर्कमा आएकोभन्दा कम हो। यदि तपाईंका गाँठागुठीहरू छन् भने, यो क्यान्सर हो कि होइन भनेर हेर्नको लागि तपाईंलाई थप स्क्यानहरू आवश्यक पर्न सक्छ। यो न्यून स्तरको विकिरण हो जुन सुरक्षित छ र यसले प्रारम्भिक निदानमा सुधार ल्याउन सक्छ।

### फोक्सोको क्यान्सरसँग असम्बन्धित थप परिणामहरू

कहिलेकाहीँ फोक्सोको क्यान्सर स्क्रिनिङले अन्य चीजहरू देखाउन सक्छ जुन तपाईंको स्वास्थ्य सेवा प्रदायकले सम्बोधन गर्न सक्ने छन्। स्क्रिनिङले फोक्सोमा (क्यान्सर बाहेक अन्य केही, जस्तै एम्फाइसेमा) वा फोक्सो बाहिर (जस्तै मुटु रोग) पत्ता लगाउन सक्छ। यो पत्ता लाग्दा जीवन बचाउने उपचार गराउन सकिन्छ तर थप परीक्षणको आवश्यकता पर्न सक्छ जसले तपाईंको चिन्ता बढाउन सक्छ।

| **मुख्य प्रश्नहरू** | **स्क्रिनिङ गर्दा** | **स्क्रिनिङ नगर्दा** |
| --- | --- | --- |
| प्रारम्भिक चरणमा फोक्सोको क्यान्सर पत्ता लगाउने कत्तिको सम्भावना हुन्छ? | १०० मध्ये ७० वटा फोक्सोको क्यान्सरहरु प्रारम्भिक चरण १ मा पत्ता लाग्नेछ। | १०० मध्ये ७ वटा फोक्सोको क्यान्सर प्रारम्भिक चरण १ मा पत्ता लाग्नेछ। |
| तपाईंलाई क्यान्सर भएको हुन सक्ने स्क्यानले सुझावात्मक नतिजा दिने, तर फलो-अप अनुसन्धानले तपाईंलाई फोक्सोको क्यान्सर नभएको देखाउने सम्भावना कत्तिको हुन्छ। | स्क्रिनिङ गरिएका सबै व्यक्तिहरूमा, १०० मध्ये लगभग ३ जनामा ​​उच्च वा अति उच्च जोखिम भएका गाँठागुठी फेला पर्छ1। उच्च वा अति उच्च जोखिम भएका गाँठागुठीहरु क्यान्सर भए/नभएको थाहा पाउनको लागि, तपाईंको स्वास्थ्य सेवा प्रदायकले थप अनुसन्धान गर्न सुझाव दिन सक्नुहुन्छ। उच्च वा अति उच्च जोखिमका गाँठागुठी भएकाहरू मध्ये आधा भन्दा कमलाई फोक्सोको क्यान्सर हुने सम्भावना हुन्छ। | स्क्रिनिङ नगर्ने व्यक्तिहरूले अनावश्यक चिकित्सा परीक्षणको झन्झटबाट बच्नेछन् तर लक्षण नदेखिदै फोक्सोको क्यान्सर पत्ता लगाउने मौका पनि पाउने छैनन्। |
| स्क्यान गर्दा फोक्सोको क्यान्सर बाहेक अरू केहि फेला पार्ने सम्भावना कत्तिको हुन्छ? | स्क्यान गर्दा कहिलेकाहीँ थप परीक्षण आवश्यक पर्ने चिजहरु फेला पर्न सक्छ, र स्क्यान गर्दा कहिलेकाहीँ उपचार आवश्यक पर्ने अन्य गम्भीर रोगहरू फेला पर्न पनि सक्छ। यी उपचारहरूले तपाईंको जीवन बचाउन सक्छ। | स्क्रिनिङ नगर्ने व्यक्तिहरूले अतिरिक्त चिकित्सा परीक्षणहरू गराउनबाट बच्नेछन्, तर उनीहरूलाई अन्य उपचार योग्य स्वास्थ्य अवस्थाहरू चाँडै पत्ता लगाउने मौका पनि हुँदैन। |

१ यादृच्छिक नियन्त्रित परीक्षणहरूबाट प्राप्त उत्तम अनुमानहरूमा आधारित।

## फोक्सोको क्यान्सर स्क्रिनिङमा के के संलग्न हुन्छ?

### कति पटक?

* यदि परिणामहरू सामान्य छन् (अति कम जोखिमका) जसको कुनै महत्त्वपूर्ण परिणाम नभएको खण्डमा प्रत्येक दुई वर्षमा।
* स्क्यानमा केहि भेटिएको खण्डमा धेरै पटक।

### मैले कसरी तयारी गर्ने?

* आफ्नो स्वास्थ्य सेवा प्रदायकबाट कम-डोजको सी.टी. स्क्यान अनुरोध फारम प्राप्त गर्नुहोस्।
* आफ्नो स्क्यानको लागि अनलाइन, टेलिफोन मार्फत वा आफैँ गएर व्यवस्था मिलाउनुहोस्। तपाईं राष्ट्रिय फोक्सोको क्यान्सर स्क्रिनिङ कार्यक्रममा भाग लिइरहनुभएको छ भन्ने कुरा उनीहरूलाई थाहा दिनुहोस्।
* आफ्नो स्क्यान अनुरोध फाराम र मेडिकेयर कार्ड साथमा लैजानुहोस्।
* आरामदायी लुगा लगाउनुहोस्। स्क्यान गर्दा तपाईंले गाउन लगाउनुपर्ने हुन सक्छ।
* यदि तपाईंलाई गाउन लगाउन वा स्क्यानको लागि टेबलमा बस्न मद्दत चाहिन्छ भने क्लिनिकलाई पहिले नै थाहा दिनुहोस्।
* उपवास बस्नु पर्दैन।

### त्यो दिन के हुन्छ?

* तपाईंलाई स्वास्थ्य जाँचहरु पूरा गर्न र तपाईंको उचाइ र तौल नाप्न लगाउन सकिन्छ। तपाईंले ५-१० मिनेटसम्म आफ्नो हात टाउको माथि उठाएर राख्न सक्नुहुन्छ/सक्नुहुन्न सोधिनेछ।
* तपाईं आफ्नो हात टाउको माथि राखेर टेबलमा उत्तानो परेर सुत्नुहुनेछ। तपाईंले केही सेकेन्डको लागि आफ्नो सास रोकेर स्थिर रहनु पर्नेछ। रेडियोग्राफरले तपाईंको छातीको तस्बिर लिनुहुनेछ। स्क्यानको लागि तपाईंले कुनै पनि सुई लगाउनु पर्दैन।
* स्क्यान गर्दा लगभग १० सेकेन्ड लाग्नेछ, र तपाईंले कुनै पीडा महसुस गर्नुपर्दैन।
* तपाईंको अपोइन्टमेन्ट १० देखि १५ मिनेट समयको हुनेछ।

### म त्यहाँ कसरी पुग्न सक्छु?

* तपाईंको क्षेत्रमा फोक्सोको क्यान्सर स्क्रिनिङ (जाँच) गर्ने ठाउँ आफ्नो स्वास्थ्य सेवा प्रदायकलाई सोध्नुहोस्। यसमा केही ग्रामीण र दुर्गम क्षेत्रहरूको लागि हार्ट अफ अष्ट्रेलिया मोबाइल स्क्रिनिङ ट्रक समावेश छ।

### के परिवारका सदस्यहरू, साथीहरू वा हेरचाहकर्ताहरू त्यहाँ उपस्थित हुन सक्छन्?

* यदि तपाईं चाहनुहुन्छ भने साथी वा परिवारको सदस्यलाई पनि साथमा लैजाने योजना बनाउनुहोस्।

### कम-डोजको सी.टी. स्क्यानको खर्च कति लाग्छ?

* मेडिकेयर अन्तर्गत कम-डोजको सी.टी. स्क्यान नि:शुल्क छ।

## मैले स्क्यान गरे पछि के हुन्छ?

तपाईंको स्वास्थ्य सेवा प्रदायकले तपाईंको स्क्यानको नतिजा प्राप्त गर्नेछन् र यदि उनीहरूले परिणामहरू बारे छलफल गर्न आवश्यक परेमा तपाईंलाई सम्पर्क गर्नेछन्।

तपाईंले NCSR बाट एउटा सूचना (टेक्स्ट म्यासेज वा पत्र) प्राप्त गर्नुहुनेछ जसले तपाईंलाई अब के गर्नुपर्छ भन्ने कुरा बताउने छ। यो दुई वर्षमा फेरि कम-डोजको सी.टी. स्क्यान गराउनु पर्ने वा आफ्नो स्वास्थ्य सेवा प्रदायकसँग नतिजाहरूको बारेमा छलफल गर्न पनि हुन सक्छ।

## मेरो परिणामको अर्थ के हो र अबको कदम के हुन्छ?

| **स्क्रिनिङको परिणामहरू** | **पछिल्ला चरणहरू** |
| --- | --- |
| अपूर्णप्राविधिक कारणले गर्दा स्क्यानको रिपोर्ट गर्न सकिएन र फेरी स्क्यान गर्नुपर्ने भयो। | * NCSR वा तपाईंको स्वास्थ्य सेवा प्रदायकबाट रिमाइन्डर प्राप्त भएपछि तपाईंले पुन: स्क्रिनिङ गर्नुपर्ने हुन्छ।
 |
| अति कम जोखिमतपाईंको स्क्यानबाट कुनै चिन्ताजनक परिणामहरू फेला परेनन्। उमेर बढ्दै जाँदा हुने परिवर्तनहरू जाँच गर्न प्रत्येक २ वर्षमा नियमित स्क्रिनिङ गर्नु महत्त्वपूर्ण छ। | * NCSR ले तपाईंमा कुनै महत्त्वपूर्ण परिणाम नभेटिएको र २ वर्षमा पुन: स्क्रिनिङ गर्नुपर्ने जानकारी दिनेछन्।
* **२ वर्ष**मा फेरि स्क्रिनिङ गर्ने समय आउँदा तपाईंलाई NCSR र/वा तपाईंको स्वास्थ्य सेवा प्रदायकबाट रिमाइन्डर प्राप्त हुनेछ।
* तपाईंले आफ्नो उपयुक्तता जाँच गर्नको लागि २ वर्षमा आफ्नो स्वास्थ्य सेवा प्रदायककहाँ जानुपर्ने हुन्छ र कम-डोजको सी.टी. स्क्यानको लागि अनुरोध फारम लिनुपर्ने हुन्छ। धूम्रपानको इतिहास पुन: मूल्याङ्कन गर्न आवश्यक पर्दैन।
 |
| कम जोखिमतपाईंको स्क्यानमा एउटा गाँठो भेटिएको छ तर तपाईंलाई फोक्सोको क्यान्सर हुने सम्भावना कम देखिन्छ। १२ महिनामा तपाईंले अर्को स्क्यान गर्नुपर्नेछ। | * NCSR ले तपाईंलाई तपाईंको नतिजा देखाउने छैन् तर तपाईंको परिणामको बारेमा तपाईंको स्वास्थ्य सेवा प्रदायकसँग कुरा गर्न प्रोत्साहित गर्नेछ।
* **१२ महिना** मा फेरि स्क्रिनिङ गर्ने समय आउँदा NCSR ले तपाईंलाई सम्झाउनेछ।
* जब तपाईंले आफ्नो रिमाइन्डर प्राप्त गर्नुहुन्छ, तपाईंले आफ्नो उपयुक्तता जाँचको लागि आफ्नो स्वास्थ्य सेवा प्रदायक कहाँ जानुपर्ने हुन्छ र कम-डोजको सी.टी. स्क्यानको लागि अनुरोध फारम लिनुपर्ने हुन्छ।
 |
| कम देखि मध्यम जोखिम वा मध्यम जोखिमतपाईंको स्क्यान गर्दा एउटा गिर्खा वा गाँठागुठिहरू फेला परेका छन् जसलाई बारम्बार निगरानी गर्न आवश्यक हुन्छ। तपाईंको परिणामको आधारमा ३ वा ६ महिनामा अर्को स्क्यान गर्नुपर्ने हुन्छ। | * NCSR ले तपाईंलाई तपाईंको नतिजा देखाउने छैन् तर तपाईंको परिणामको बारेमा तपाईंको स्वास्थ्य सेवा प्रदायकसँग कुरा गर्न प्रोत्साहित गर्नेछ।
* **३ वा ६ महिना** मा फेरि स्क्रिनिङ गर्ने समय आउँदा NCSR ले तपाईंलाई सम्झाउनेछ।
* तपाईंले आफ्नो उपयुक्तता जाँच गर्नको लागि आफ्नो स्वास्थ्य सेवा प्रदायककहाँ जानुपर्ने हुन्छ र कम-डोजको सी.टी. स्क्यानको लागि अनुरोध फारम लिनुपर्ने हुन्छ।
 |
| उच्च वा अति उच्च जोखिमएक वा एक भन्दा बढी गाँठागुठिहरू देखापरेका छन् जसको थप परिक्षण आवश्यक छ। यसको मतलब यो होइन कि तपाईंलाई क्यान्सर छ। फोक्सोको क्यान्सरको जोखिम बढी छ, त्यसैले सबै फलो-अपहरूमा उपस्थित हुनु महत्त्वपूर्ण हुन्छ। | * NCSR ले तपाईंलाई आफ्नो परिणामको बारेमा आफ्नो स्वास्थ्य सेवा प्रदायकसँग कुरा गर्न प्रोत्साहित गर्नेछ।
* स्वास्थ्य सेवा प्रदायकले रेडियोलोजी रिपोर्टको समीक्षा गर्नेछन् र थप परिक्षणको लागि तपाईंलाई विशेषज्ञकहाँ पठाउनेछन्।
 |
| फोक्सोको क्यान्सरसँग असम्बन्धित कार्यान्वयन योग्य अन्य परिणामहरूस्क्यान गर्दा फोक्सो सँगै शरीरका अन्य भागहरू पनि देखिन सक्छन्, जसमा घाँटी, छाती र पेटको माथिल्लो भाग पर्छन्। कहिलेकाहीँ यसले फोक्सोमा (क्यान्सर बाहेक अन्य केही, जस्तै एम्फाइसेमा), वा फोक्सो बाहिर (मुटु रोग जस्तै अन्य केही) पत्ता लगाउन सक्छ। | * तपाईंको स्वास्थ्य सेवा प्रदायकले थप परीक्षण र पछिल्ला चरणहरूको आवश्यकताका बारेमा तपाईंसँग कुरा गर्नुहुनेछ।
* थप अन्य परिणामहरू फेलापर्नुको अर्थ तपाईं अब फोक्सोको क्यान्सर स्क्रिनिङ कार्यक्रममा निरन्तर सहभागी हुन सक्नुहुन्न भन्ने होइन।
 |

### फोक्सोको क्यान्सरको उपचार

यदि फोक्सोको क्यान्सर पत्ता लाग्यो भने, उपचारको क्रममा क्यान्सरबाट प्रभावित फोक्सोको भाग हटाउन शल्यक्रिया गर्नु पर्ने हुनसक्छ।

अन्य सम्भावित उपचारहरूमा विकिरण थेरापी र केमोथेरापी समावेश छन्। तपाईंले विभिन्न मिश्रित उपचारहरू गर्नु पर्ने हुनसक्छ।

## निर्णय गर्ने उपकरण

याद राख्नुहोस्, फोक्सोको क्यान्सर स्क्रिनिङमा भाग लिनु तपाईंको रोजाइ हो। तपाईंको लागि के महत्त्वपूर्ण छ भनेर निर्णय गर्न तलको यो उपकरण प्रयोग गर्नुहोस्।

### आफैँलाई सोध्नुहोस्: फोक्सोको क्यान्सर स्क्रिनिङ गर्ने निर्णय गर्दा तपाईंको लागि के महत्त्वपूर्ण हुन्छ?

तपाईंको लागि कत्तिको महत्त्वपूर्ण छ भन्ने आधारमा प्रत्येक विवरणलाई १ देखि ५ सम्मको अंकमा मूल्याङ्कन गर्नुहोस्, जहाँ १ को अर्थ 'महत्वपूर्ण छैन' र ५ को अर्थ 'अति महत्त्वपूर्ण छ' भन्ने हो।

| **विवरण** | **१** | **२** | **३** | **४** | **५** |
| --- | --- | --- | --- | --- | --- |
| **लक्षणहरू देखा पर्नु अघि नै फोक्सोको क्यान्सर प्रारम्भमा नै पत्ता लगाउनु?**(जस्तै, बिना कारण लगातार खोकी लाग्नु वा खोक्दा रगत देखिनु) | [ ]  | [ ]  | [ ]  | [ ]  | [ ]  |
| **उपचारका धेरै विकल्पहरू हुँदा खेरी नै फोक्सोको क्यान्सर प्रारम्भमा नै पत्ता लगाउनु?** | [ ]  | [ ]  | [ ]  | [ ]  | [ ]  |
| **तपाईंको फोक्सोको स्वास्थ्यको बारेमा मनको शान्ति?** | [ ]  | [ ]  | [ ]  | [ ]  | [ ]  |
| **धूम्रपानको इतिहासबारे छलफल गर्न र छोड्नको लागि सहयोग प्राप्त गर्ने अवसर मिलिरहेको छ?** | [ ]  | [ ]  | [ ]  | [ ]  | [ ]  |

###

### आफैँलाई सोध्नुहोस्: निम्न बारे तपाईं कत्तिको चिन्तित हुनुहुन्छ:

तपाईं कत्तिको चिन्तित हुनुहुन्छ भन्ने आधारमा प्रत्येक विवरणलाई १ देखि ५ सम्मको अंकमा मूल्याङ्कन गर्नुहोस्, जहाँ १ को अर्थ 'चिन्तित छैन' र ५ को अर्थ 'अति चिन्तित छु' भन्ने हो।

| **विवरण** | **५** | **४** | **३** | **२** | **१** |
| --- | --- | --- | --- | --- | --- |
| **फोक्सोको क्यान्सर स्क्रिनिङमा भाग लिने बारे चिन्तित हुनुहुन्छ??** | [ ]  | [ ]  | [ ]  | [ ]  | [ ]  |
| **विकिरणको सम्पर्कमा आउने बारे?** | [ ]  | [ ]  | [ ]  | [ ]  | [ ]  |
| **गलत चिकित्सा परिणाम बारे?**(अर्थात् स्क्यानको नतिजाले तपाईंलाई क्यान्सर भएको हुन सक्छ भन्ने सुझाव दिन्छ, तर फलो-अप अनुसन्धानले तपाईंलाई छैन भन्छ) | [ ]  | [ ]  | [ ]  | [ ]  | [ ]  |
| **कम-डोजको सी.टी. स्क्यानबाट पत्ता लागेका परिणामहरूको खोज गर्न अन्य परीक्षणहरू गर्नुपर्ने बारे?** | [ ]  | [ ]  | [ ]  | [ ]  | [ ]  |

###

### माथिका आफ्ना उत्तरहरू हेर्नुहोस्।

यदि तपाईंका धेरैजसो उत्तरहरू दायाँपट्टि छन् भने, तपाईं स्क्रिनिङ गर्ने पक्षमा हुनुहुन्छ। यदि तपाईंका धेरैजसो उत्तरहरू बायाँपट्टि छन् भने, तपाईं स्क्रिनिङ नगर्ने पक्षमा हुनुहुन्छ

|  |  |  |  |
| --- | --- | --- | --- |
|

|  |  |
| --- | --- |
| राष्ट्रिय फोक्सोको क्यान्सर स्क्रिनिङ कार्यक्रमको बारेमा थप जानकारीको लागि QR कोडराष्ट्रिय फोक्सोको क्यान्सर स्क्रिनिङ कार्यक्रमको बारेमा थप जानकारीको लागि: [www.health.gov.au/nlcsp](http://www.health.gov.au/nlcsp) मा हेर्नुहोस्। | धूम्रपान छोड्न मद्दतको लागि: [www.quit.org.au](http://www.quit.org.au) मा हेर्नुहोस्। |

 |  |

यो संसाधन सिड्नी विश्वविद्यालयमा इन्टरनेशनल एसोसिएसन फर द स्टडी अफ लङ क्यान्सर (IASLC) को आर्थिक सहयोगमा विकसित गरिएको थियो र अष्ट्रेलियाली सरकारको आर्थिक सहयोगमा मेलबर्न विश्वविद्यालयमा रूपान्तरण गरिएको छ।